**Lietuvos Respublikos ambasada Austrijos Respublikoje**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Lietuvos Respublikos diplomatinės atstovybės ar konsulinės įstaigos pavadinimas)

**AKTUALIOS EKONOMINĖS INFORMACIJOS SUVESTINĖ**

**UŽ 2022 M. RUGSĖJO MĖN.**

2022-10-06

|  |  |  |  |
| --- | --- | --- | --- |
| Data | Pateikiamos informacijos apibendrinimas | Informacijos šaltinis | Pastabos |
| |  | | --- | | Parodos, renginiai ir kt. verslo plėtrai ir eksportuotojams aktuali informacija | | | | |
|  | Aktualių parodų Austrijoje sąrašas | <http://www.messen-austria.at/messekalender/> |  |
| Investicijoms pritraukti į Lietuvą aktuali informacija | | | |
|  |  |  |  |
| Lietuvos verslo plėtrai aktuali informacija | | | |
| 2022 09 01 | Per ateinančius 5 metus Vienos miesto energijos tiekimo kompanija „Wien Energie“ išleis virš 1 milijardą eurų, kad palaipsniui atsisakytų gamtinių dujų, daug investuodama į atsinaujinančius energijos šaltinius, tokius kaip geoterminė energija ir didelio masto šilumos siurbliai, taip pat plėsdama fotovoltinių elementų ir vėjo energijos naudojimą. Bendras tikslas - pasiekti atsisakyti iškastinio kuro ir pasiekti visišką klimato neutralumą 2040 m. Šiuo tikslu „Wien Energie“ įsipareigojo iki 2027 m. skirti 1,29 milijardus eurų: 625 milijonai eurų bus skirti šildymo projektams, 334 milijonai eurų - atsinaujinančios energijos gamybos plėtrai, 90 milijonų eurų - aplinkai nekenksmingam vėsinimui ir 160 milijonų eurų - skaitmeninimui, elektriniam mobilumui ir telekomunikacijoms. Tiekimo saugumui užtikrinti papildomai numatyta 90 milijonų eurų. | <https://www.wien.gv.at/english/politics/international/newsletter/04-2022-phase-out-natural-gas.html> |  |
| 2022 09 28 | Vyriausybinės koalicijos partneriai sutarė dėl papildomo pagalbos verslui paketo, skirto kompensuoti kylančias energijos kainas. Numatoma iš viso skirti 1,3 milijardus eurų pagalbai įmonėms, kur priklausomai nuo įmonių dydžio ir pobūdžio numatyta skirti atskiriems verslo subjektams nuo 300 eurų iki 50 milijonų eurų pagalbą. Vienas iš pagalbos skyrimo kriterijų yra procentas, atspindintis negautą pelną dėl energijos kainų padidėjimo vasario - rugsėjo mėnesiais. | <https://www.diepresse.com/6195713/13-milliarden-fuer-unternehmen-die-fakten-zum-energiekostenzuschuss> |  |
| Lietuvos turizmo sektoriui aktuali informacija | | | |
| 2022 09 14 | Turizmas Austrijoje per šiuos metus pastebimai atsigavo ir 2022 m. rugpjūtį buvo beveik pasiektas prieš-krizinis lygis, lyginant su 2019 m. rugpjūčiu. Tačiau ateinančio žiemos sezono prognozės nedžiugina, nes dėl tikėtinos recesijos Europoje, dujų trūkumo ir jų didelių kainų, infliacijos augimo mažės turizmo paslaugų paklausa. | <https://www.diepresse.com/6189563/oesterreichs-tourismus-erholt-sich-spuerbar> |  |
| Bendradarbiavimui MTEPI[[1]](#footnote-1) srityse aktuali informacija | | | |
| 2022 09 23 | Dėl spartėjančios klimato kaitos nykstant spygliuočių medienai, Austrijos medienos tyrimų įstaiga daro tyrimus dėl kietmedžio rūšių naudojimo statybose, t.y. pirmiausiai klijuoto kietmedžio gaminių laikančiose konstrukcijose. | <https://www.diepresse.com/6193885/mit-laubhoelzern-wie-buche-und-eiche-statt-mit-fichte-bauen> |  |
| Lietuvos ekonominiam saugumui aktuali informacija | | | |
|  |  |  |  |
| Bendra ekonominė informacija | | | |
| 2022 09 01 | Įtemptą situaciją energetikos rinkoje, Austrijoje dar labiau paaštrino tai, kad Vienos miesto energijos tiekėjas „Wien Energie“ pranešė, kad trūksta lėšų energijos išteklių įsigijimams ir Vienos miestas kreipėsi į federalinę vyriausybę dėl lėšų skyrimo. Ypač didelį nepasitenkinimą federalinės vyriausybės gretose sukėlė tai, kad buvo paprašyta skirti 2 mlrd. eurų likus tik dviem dienoms iki mokėjimo terminų. Lėšos turėtų būti skirtos kaip finansinės garantijos užsitikrinant energijos biržoje ilgalaikį tiekimą, esant aukštoms kainoms. Reaguojant į situaciją ir siekiant, kad gyventojai būtų aprūpinti energijos išteklių tiekimu, federalinė vyriausybė suteikė skubos tvarka 2 mlrd. eurų kreditą „Wien Energie“ įmonei. Tačiau paraleliai nuspręsta, kad Audito rūmai atliks tyrimą dėl Vienos miesto priimtų sprendimų, valdant įmonę, ir „Wien Energie“ įmonės veiklos. | <https://www.diepresse.com/6183891/wien-energie-milliardenhilfe-steht-ist-aber-derzeit-gar-nicht-notwendig> |  |
| 2022 09 01 | Austrijos ekonomika toliau auga ir antrąjį ketvirtį augimas siekė 6 proc. Lyginant su iki pandemijos laikotarpiu, t.y. 2019 m. antru ketvirčiu, augimas sudarė 3,8 proc. Ekonominę aplinką šiuo metu labiausiai formuoja infliacija, karas Ukrainoje ir koronaviruso pandemija. Lyginant su pirmuoju šių metų ketvirčiu Austrijos ekonomikos augimas nebuvo toks dinamiškas. Prie augimo prisidėjo beveik visi ūkio sektoriai: pramonė, kasyba, prekių ir energijos gamyba, prekyba, turizmas, transportas. | <https://www.wienerzeitung.at/nachrichten/wirtschaft/oesterreich/2160099-Wirtschaftwachstum-im-zweiten-Quartal-um-6-Prozent.html> |  |
| 2022 09 02 | Rugpjūčio mėnesį Austrijoje nedarbas vėl mažėjo, bedarbiais buvo 309431 žmogus, kas yra 11 proc. mažiau nei prieš metus. Tačiau, palyginti su liepos mėn., bedarbių skaičius išaugo. Bendrai nedarbo lygis Austrijoje vis dar yra žemiausias per devynerius metus. Labiausiai nedarbas mažėjo prekių gamybos srityje. | <https://www.diepresse.com/6184458/industriearbeiter-gesucht> |  |
| 2022 09 05 | Dėl augančių energijos kainų Austrijos ekonomikos rūmų prezidentas H. Mahrer išsako susirūpinimą, kad verslo padėtis rudenį dar labiau pablogės. Dėl aukštų dujų kainų pluošto/tekstilės gamintojas „Lenzing“ negali pelningai gaminti Heiligenkreuz gamykloje Lafnictalyje. Dvi iš trijų gamybos linijų turėjo būti uždarytos, darbuotojai išsiųsti į prastovas. „Lenzing“ yra pirmoji įmonė iš daug energijos suvartojančio sektoriaus kompanijų, pranešusių apie problemas. | <https://www.diepresse.com/6185388/industrie-warnt-vor-dem-herbst> |  |
| 2022 09 07 | Vyriausybinė koalicija (ÖVP ir Žaliųjų partijos) susitarė dėl elektros kainos amortizavimo modelio. Numatoma kompensuoti dalines namų ūkio elektros energijos išlaidas, kas turėtų sudaryti apie 500 eurų per metus kiekvienam namų ūkiui ir tokiu būdu padengiant 80% vidutinio metinio namų ūkio vartojimo (iki 2900 kWh). Iš viso kompensavimas federalinei vyriausybei kainuotų nuo 3 iki 4 milijardų eurų. Ši elektros kainos amortizavimo priemonė toliau svarstoma parlamente ir turėtų įsigalioti nuo gruodžio 1 d. ir galiotų iki 2024 m. birželio pabaigos. Be to, Vyriausybė paskelbė, kad vyksta diskusijos dėl panašios priemonės taikymo ir kitiems energijos šaltiniams, tokiems kaip dujos, medienos granulės ar centralizuotas šildymas. | <https://www.diepresse.com/6186788/ein-strompreisdeckel-und-viel-kritik> |  |
| 2022 09 12 | Austrijos energetikos ministrė L. Gewessler pristatė energijos taupymo kampaniją, kuria siekiama, kad kiekvienas namų ūkis sutaupytų 11 proc. energijos. Rekomenduota viešosios paskirties pastatuose (išskyrus mokyklas ir ligonines) apriboti temperatūrą iki 19°C, o privačiuose namų ūkiuose sumažinti temperatūrą vienu ar dviem laipsniais, mažinti karšto vandens naudojimą, lėčiau važiuoti automobiliu, nuo 22 val. išjungti liuminescencines reklamas, o kavinių terasose uždrausti lauko šildytuvus ir kt. | <https://www.krone.at/2805314> |  |
| 2022 09 13 | Austrijos vyriausybė paskelbė, kad priimti ilgai žadėti mokesčių sistemos pakeitimai, kurie reikš mokesčių naštos mažėjimą dirbantiesiems. Mokesčių ribos buvo peržiūrėtos, siekiant sumažinti mokesčių augimą, atsirandantį dėl darbo užmokesčio didėjimo. | <https://kurier.at/politik/inland/regierung-einigte-sich-auf-modalitaeten-zur-kalten-progression/402144960> |  |
| 2022 09 19 | Rugsėjo 19 d. buvo pradėtos derybos dėl atlyginimų Austrijos plieno gamybos sektoriuje, kuriame dirba 180 tūkst. darbuotojų. Manoma, kad joks kompromisas nebus surastas, jei nebus sutarta, kad atlyginimai kils perkopdami metinį infliacijos lygį. Profsąjungų atstovas derybose R. Wimmer neatmetė galimybės, kad gali būti sutarta dėl daugiau nei 10 proc. atlyginimų augimo. Savo ruožtu ekonomikos ministras M. Kocher ragino nedidinti infliacijos per dideliu atlyginimų augimu. Šių derybų rezultatas yra ypač svarbus, kuris taip pat yra orientyras ir kitiems sektoriams. Atkreiptinas dėmesys, kad rugsėjo 17 d. Profesinių sąjungų konfederacija rengė demonstracijas Austrijos miestuose prieš kainų kilimą. Pramonės federacijos prezidentas C. Knill teigė manantis, kad profesinių sąjungų reikalavimai yra nepagrįsti ir iš esmės perdėti ir baiminasi, kad plieno pramonė dėl aukštų energijos išteklių kaštų gali net pasitraukti iš Austrijos. | <https://www.diepresse.com/6191919/die-gewerkschaft-geht-aufs-ganze> |  |
| 2022 09 19 | Austrijoje svarstoma, ar yra pasirengta galimam elektros energijos tiekimo sutrikimui. Pasak ekspertų, didžiulio sutrikimo pavojus yra didesnis nei bet kada ir Austrija tam nėra tinkamai pasiruošusi, ypač logistika ir gamyba nukentėtų labiausiai. | <https://www.diepresse.com/6191482/wie-gut-ist-oesterreich-auf-den-blackout-ernstfall-vorbereitet> |  |
| 2022 09 22 | Diskutuojama, ar sprogs nekilnojamojo turto burbulas. Nors nekilnojamojo turto paklausa mažėja, tačiau kainos toliau auga ir numatoma, kad per šiuos metus kainos bus paaugusios 11 proc. Daroma išvada, kad mažai tikėtina, jog kainos žymiai kristų. | <https://www.diepresse.com/6192956/platzt-jetzt-die-immobilienblase> |  |
| 2022 09 30 | Austrijoje infliacija rugsėjo mėnesį vėl gerokai paspartėjo ir pasiekė dviženklę reikšmę. Remiantis Austrijos statistikos departamento skaičiavimu, infliacija rugsėjį buvo 10,5 proc., t.y. didžiausia nuo 1952 m. liepos mėn. Pagrindinė kainų kilimo priežastis - smarkiai išaugusios energijos, kuro kainos, vidutiniškai didėjusios maisto ir gastronomijos kainos. Numatoma, kad iki gruodžio mėnesio kainos toliau augs. | <https://www.derstandard.at/story/2000139550600/10-5-prozent-inflation-im-september-schon-zweistellig> |  |
| Kita ekonominiam bendradarbiavimui aktuali informacija | | | |
|  |  |  |  |

*Parengė:*

*Ministras patarėjas Donatas Aškinis, tel. +43 1 718 54 67,* [*donatas.askinis@urm.lt*](mailto:donatas.askinis@urm.lt)

1. MTEPI - moksliniai tyrimai, eksperimentinė plėtra ir inovacijos [↑](#footnote-ref-1)